Култура (вестник)
Вестник „Култура“ е специализирано седмично издание за изкуство, медии, философия, история, политически дебати и културни събития.

Излиза всеки петък в 4 „тетрадки“ (общо 16 страници), първата от които е посветена на поддържани от постоянни колумнисти наблюдателски рубрики (за кино, театър, пластични изкуства, радио, телевизия, книги, чуждестранна хуманитаристика, по-рядко спорт), и от 2008 насам с втората – на политика. В. „Култура“ е и единственият вестник в областта на хуманитаристиката и културата, който поддържа пълен, безплатен достъп онлайн до своя архив от 1997 насам.

История 
Седмичникът „Народна култура“ излиза за пръв път през 1957 г.

Последният брой 29 (2949)/LXII излиза на 27 юли 2018 г.

Редактори 
Главни редактори на „Култура“ са били:
 Александър Обретенов, редактор-основател (1957 – 1958);
 Никола Ланков (1958 – 1965);
 Крум Василев (1965 – 1966);
 Владимир Найденов (1966 – 1967);
 Христо Сантов (1967 – 1969);
 Иван Руж (1969 – 1972);
 Владимир Каракашев (1972 – 1976);
 Георги Найденов (1976 – 1984);
 Стефан Продев (1984 – 1988);
 Григор Чернев (1988 – 1989);
 Стефан Продев (1989 – 1990);
 Копринка Червенкова (1990 – 2018).

Изглед 
Характерният облик на „Култура“ през 1980-те и 1990-те се налага от художника Христо Градечлиев.

През периода 1944 – 1989 
Под ръководството на Стефан Продев през 1980-те „Народна култура“ се превръща в трибуна на интелектуалците-дисиденти.

След 1989 
През 1990-те запазва интерес както към световните новости, така и към местни ценности като например читалищната култура.

През 1990 г. определението „народна“ отпада от заглавието на вестника, а самият вестник престава да бъде издаван от държавата, Копринка Червенкова става негов главен редактор.

Последният екип зад изданието е в състав: Христо Буцев, Георги Лозанов, Никола Вандов, Любен Русков, Марин Бодаков, Геновева Димитрова, Теодора Георгиева, Екатерина Дочева, Светла Петкова, Диана Попова и Стефан Банков. Художник Людмил Веселинов.

Източници

Вижте също 
 „Поглед“, седмичник, излиза за пръв път през 1930 г., спрян е през юли 1934 г., а през януари 1966 г. е възобновен като издание на Съюза на българските журналисти.

Външни препратки 
 Официален сайт на в-к „Култура“ (безплатен достъп до пълен архив на вестника от бр. 2000, 1997 г.)
 Буряна Захариева, „Свободната енциклопедия“ (за Уикипедия), в-к „Култура“, бр. 17 (2456), 4 май 2007
 За в. „Култура“ и неговото място в българската култура 
 За българската преса с културен профил, в частност „Култура“ , Орлин Спасов и Ивайло Знеполски
  Качествената преса в Югоизточна Европа (сборник статии) 

Култура на България
Спрени вестници в София